**LŠTA narių pasitarimo, įvykusio 2020-03-20, dėl šilumos tiekimo įmonių darbo specifikos ir problemų sprendimo karantino metu, apibendrinimas.**

***Diskutuota:***

1. Siūloma laikytis vieningos pozicijos, informuojant gyventojus ir valdžios įstaigas, kad mokėjimai už šiluminę energiją ir už komunalines paslaugas turi būti mokami laiku, o laikini atidėjimai ar kita pagalba teikiama individualiai tik tiems gyventojams, kurie pagrindžia savo finansinių sunkumų priežastis.
2. Kai kurios verslo įmonės praneša šilumos tiekėjams, kad laikinai neatsiskaitinės už šildymo paslaugas. LŠTA pozicija – parama verslui karantino sąlygomis – Vyriausybės pareiga. Esant realiai sudėtingai situacijai šilumos tiekėjai su verslo atstovais tariasi individualiai.
3. Dėl ypatingai svarbių darbuotojų izoliavimo: Vilniaus ŠT įrengė izoliuotas gyvenamąsias patalpas darbovietėje, kitos įmonės vežioja darbuotojus į darbą savo ar samdytu transportu (Elektrėnų komunalinis ūkis teikia tokią paslaugą). Su ypatingai svarbiais darbuotojais sudaromos specialios rašytinės sutartys, dėl įsipareigojimų. Papildomai svarbiems darbuotojams mokami darbo užmokesčio priedai.
4. CŠT įmonėms trūksta veido kaukių, pirštinių, kombinezonų. Pirkimų dalyviai – tiekėjai – žada pristatyti tik po savaitės.
5. Vilniaus ŠT chemijos laboratorija pasigamino techninį dezinfekcinį skystį savo poreikiams.
6. Paskutiniai Baltpool biokuro sandoriai nebuvo sudaryti. Nuogąstaujama dėl galimų biokuro pristatymo sutrikimų dėl sutarčių nevykdymo ar pan. Kol kas planuojama sunaudoti žiemos periodo rezervinį kurą, esant reikalui.
7. Susirgus biokuro katilinių operatoriams, trūkstant biokuro ar pan. galima būtų naudoti skystą kurą. VERT nepripažįsta rezervinio kuro sąnaudų, nes nėra numatyta įmonės kuro struktūroje. Reikia spręsti karantino laikotarpio sąnaudų pripažinimo klausimą su VERT.
8. Dėl kainodaros – nuogąstaujama, kad nevisos patirtos išlaidos, susijusios su karantinu, bus pripažįstamos pagrįstomis. Taupant išlaidas šiais metais, kitais metais mokos fondas bus dar mažinamas pagal VERT metodiką arba palyginamuosius rodiklius. Reikia spręsti karantino laikotarpio sąnaudų pripažinimo klausimą su VERT.
9. Jei įmonė neturės apyvartinių lėšų ir skolinsis, VERT neįtrauks trumpalaikių paskolų palūkanų į šilumos kainas. Reikia spręsti karantino laikotarpio sąnaudų pripažinimo klausimą su VERT.
10. Sprendžiant galimo biokuro katilinių operatorių trūkumo problemą siūloma iš anksto bendradarbiauti tarp šilumos tiekėjų su panašiomis katilinėmis. Reikia iš anksto pasiruošti susitarti, apsimokyti. VERT turi pripažinti papildomas sąnaudas. Svarstytinas mažųjų šilumos tiekėjų bendradarbiavimas, sukuriant operatyvią biokuro katilų operatorių „brigadą“ visai Lietuvai.
11. Svarstyti su valdžios įstaigomis šilumos tiekėjų resursų kooperavimą ir bendradarbiavimą didelių avarijų atveju arba esant kritinei situacijai atskiroje įmonėje. Parengti galimo bendradarbiavimo ekstremaliomis sąlygomis teisinį ir finansinį mechanizmą?
12. Siekti automatizuoti ir biokuro katilines, kad sumažinti nuolat budinčių operatorių skaičių.
13. Dėl priverstinės prastovos.

*Pagal Darbo kodeksą:*

*1. Darbuotojo sutikimo nereikia;*

*2. Galima nenumatyti prastovos trukmės;*

*3. Apie prastovos nutraukiamą darbuotojui pranešama iš vakaro.*

*Apmokėjimas už prastovas:*

*Jei prastova trunka: 1 darbo diena -  vidutinis atlyginimas; 2  arba 3 darbo dienos - 2/3 vid. atlyginimo, bet ne mažiau nei minimali mėnesinė alga (MMA); Daugiau nei 3 darbo dienos - 0,4 vid. atlyginimo, bet ne mažiau nei MMA.*

1. Respiratorius Elektrėnų komunalinis ūkis užsisakė iš įmonių „Taiklu“, „Saugu“ ir „Big box“. Pristatymo laikas – savaitė.

***Nutarta:***

1. Parengti LŠTA viešą kreipimąsi į gyventojus, kad karantino laikotarpiu už šildymo ir karšto vandens tiekimo paslaugas reikia mokėti laiku, o tiems gyventojams, kurie turi laikinų finansinių sunkumų, susijusių su šiuo laikotarpiu, šilumos tiekimo įmonės individualiai nagrinės problemą ir ieškos būdų atsiskaitymams už šiluminę energiją ir karštą vandenį palengvinti.
2. Kreiptis į EM ir VERT ar kitas įstaigas, siekiant sisteminio teisinių ir finansinių mechanizmų sudarymo (koregavimo) neįprastų situacijų šilumos ūkyje atvejams.